


UTENOS RAJONO SAVIVALDYBĖS TARYBA


SPRENDIMAS
DĖL NUOMOS MOKESČIO UŽ VALSTYBINĘ ŽEMĘ ADMINISTRAVIMO UTENOS RAJONO SAVIVALDYBĖJE TVARKOS APRAŠO PATVIRTINIMO

2019 m. kovo 28 d. Nr. TS-62
Utena


Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, 18 straipsnio 1 dalimi, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“, Utenos rajono savivaldybės taryba nusprendžia:
.	Patvirtinti Nuomos mokesčio už valstybinę žemę administravimo Utenos rajono savivaldybėje tvarkos aprašą (pridedama).
.	Pripažinti netekusiu galios Utenos rajono savivaldybės tarybos 2013 m. birželio 27 d. sprendimą Nr. TS-174 „Dėl valstybinės žemės nuomos mokesčio administravimo Utenos rajono savivaldybėje tvarkos aprašo patvirtinimo“ su visais pakeitimais ir papildymais.
.	Nurodyti, kad šis sprendimas turi būti paskelbtas Teisės aktų registre ir savivaldybės interneto svetainėje www.utena.lt.



Savivaldybės meras									Alvydas Katinas

PATVIRTINTA
Utenos rajono savivaldybės tarybos
2019 m. kovo 28 d. sprendimu Nr. TS-62



 SKYRIUS


.	Nuomos mokesčio už valstybinę žemę administravimo Utenos rajono savivaldybėje tvarkos aprašas (toliau – Aprašas) nustato nuomos mokesčio už valstybinę žemę, išnuomotą arba suteiktą naudotis Lietuvos Respublikos įstatymų ir kitų teisės aktų nustatyta tvarka, administravimo tvarką Utenos rajono savivaldybėje.
.	Aprašas parengtas vadovaujantis Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“.
.	Valstybinės žemės sklypai Utenos rajono savivaldybėje (toliau – Savivaldybė) nuomojami Lietuvos Respublikos Vyriausybės nustatyta tvarka.
.	Nuomos mokesčio deklaracijos formą, skirtą nuomos mokesčiui už valstybinę žemę apskaičiuoti, tvirtina Utenos rajono savivaldybės administracijos (toliau – Savivaldybės administracija) direktorius.
.	Nuomos mokesčiui už valstybinę žemę administruoti reikalingi duomenys kaupiami, nuomos mokestis apskaičiuojamas ir įmokų apskaita vykdoma naudojant UAB „Nevda“ valstybinės žemės nuomos mokesčio apskaičiavimo programą MoRIS. 
.	Nuomos mokestį už valstybinę žemę administruoja Savivaldybės administracija.
.	Valstybinės žemės nuomos mokesčio pajamos yra Savivaldybės biudžeto sudedamoji dalis.

 SKYRIUS


.	Valstybinės žemės sklypų kadastro duomenis, kurių reikia valstybinės žemės nuomos mokesčiui apskaičiuoti, teikia valstybės įmonė Registrų centras pagal duomenų teikimo sutartį, sudarytą su Savivaldybės administracija.
.	Nacionalinės žemės tarnybos prie Žemės ūkio ministerijos (toliau – NŽT) Utenos skyrius pateikia Savivaldybės administracijai duomenis, kurių reikia valstybinės žemės nuomos mokesčiui apskaičiuoti, apie Nekilnojamojo turto registre neįregistruotus suteiktus naudotis valstybinės žemės sklypus, jų naudotojus ir valstybinės žemės sklypų naudojimo pasikeitimus, duomenis apie sudarytas, patikslintas valstybinės žemės nuomos sutartis. 
.	Duomenų teikimo tvarka nustatoma NŽT Utenos skyriaus ir Savivaldybės administracijos sutartimi.
.	Prievolė mokėti valstybinės žemės nuomos mokestį atsiranda:
	sudarius naują valstybinės žemės nuomos sutartį ar perėmus įsipareigojimus pagal valstybinės žemės nuomos sutartį;
	įsigijus nuosavybės teise pastatus, statinius ar patalpas, stovinčius ant valstybinės žemės, kurios nuomos klausimas neišspręstas ir kuri nėra perduota naudotis panaudos teise.
.	Apmokestinamasis laikotarpis sutampa su kalendoriniais metais, kurių pradžia laikoma einamųjų metų sausio 1 d. ir pabaiga – gruodžio 31 d.
.	Nuomos mokesčio už valstybinę žemę, išnuomojamą (išnuomotą) ne aukciono būdu, metinius tarifus tvirtina Savivaldybės taryba.
.	Nuomos mokestis už valstybinę žemę, išnuomojamą (išnuomotą) ne aukciono būdu, apskaičiuojamas einamiesiems metams, žemės sklypo (jo dalies) vidutinę rinkos vertę padauginus iš mokesčio tarifo.
.	Išnuomojant valstybinę žemę aukciono būdu, nuomos mokesčio dydis lygus aukciono metu pasiūlytam didžiausiam nuomos mokesčiui.
.	Valstybinės žemės sklypų naudotojų mokamas mokestis apskaičiuojamas:
	asmeniui tapus valstybinės žemės naudotoju (įsigijus, išsinuomojus ar kitokiu pagrindu ėmus naudoti nekilnojamąjį turtą, esantį ant valstybinės žemės) žemės sklypo vertę (nurodytą einamųjų metų žemės verčių žemėlapiuose) padauginus iš mokesčio tarifo;
	už žemės sklypo dalį, tenkančią kiekvienam naudotojui proporcingai pagal kiekvieno bendraturčio valdomą pastatą (pastatų) dalį jų užimame žemės sklype;
	pagal žemės sklypo inventorinėje byloje nurodytą sklypo plotą tais atvejais, kai kompetentingos institucijos sprendimu nėra nustatyti naudojamų valstybinės žemės sklypų duomenys;
	nesant inventorinės bylos duomenų ir kompetentingos institucijos sprendimo dėl žemės sklypo suformavimo, naudojamu valstybinės žemės sklypu laikomas Nekilnojamojo turto registre nurodytas statinio užstatytas plotas.

 SKYRIUS


.	Savivaldybės administracija visą informaciją apie žemės nuomos mokesčio tarifus, mokesčio sumokėjimo terminus, mokesčio lengvatas ir kitus pasikeitimus skelbia spaudoje ir Savivaldybės interneto svetainėje.
.	Fiziniams asmenims valstybinės žemės nuomos mokestį apskaičiuoja, mokesčio deklaracijas parengia ir išsiunčia Savivaldybės administracija iki kalendorinių metų lapkričio 1 dienos.
.	Juridiniai asmenys valstybinės žemės nuomos mokestį apskaičiuoja patys ir valstybinės žemės nuomos mokesčio deklaracijos du egzempliorius pateikia Savivaldybės administracijai. Vienas deklaracijos egzempliorius lieka Savivaldybės administracijai, o kitas, patvirtintas Savivaldybės administracijos, grąžinamas deklaraciją pateikusiam asmeniui. Jei valstybinės žemės nuomos mokesčio deklaracijoje yra klaidų, apie tai informuojamas juridinis asmuo (deklaraciją pateikęs asmuo), o deklaracija yra laikoma nepateikta. Valstybinės žemės nuomos mokesčio deklaracijos pateikiamos ne vėliau kaip likus vienam mėnesiui iki mokesčio sumokėjimo termino, t. y. iki kalendorinių metų spalio 15 dienos.
.	Juridiniams asmenims, nepateikusiems nustatytu laiku valstybinės žemės nuomos mokesčio deklaracijų, pagal turimus duomenis, žemės nuomos mokestį apskaičiuoja, mokesčio deklaracijas parengia ir išsiunčia Savivaldybės administracija iki kalendorinių metų lapkričio 1 dienos.
.	Valstybinės žemės nuomos mokesčio deklaracijos kartu su užpildytais mokėjimo kvitais mokesčių mokėtojams gali būti:
	siunčiamos paštu;
	įteikiamos asmeniškai;
	raštiškai prašant, išsiųstos nurodytu elektroninio pašto adresu.
.	Nulinės valstybinės žemės nuomos mokesčio deklaracijos žemės nuomininkams (naudotojams) nesiunčiamos.
.	Valstybinės žemės nuomos mokesčio deklaracijos mokėtojams įteikiamos ne vėliau kaip likus 15 dienų iki nustatyto mokesčio sumokėjimo termino pabaigos.
.	Valstybinės žemės nuomos mokesčio deklaracija gali būti tikslinama:
	kai pagal Savivaldybės tarybos sprendimus ar įstatymų nustatyta tvarka nebuvo nepritaikyta mokesčio lengvata;
	kai nesutampa žemės sklypo ploto ar vertės duomenys;
	kai NŽT Utenos skyrius atnaujina duomenis apie Nekilnojamojo turto registre neįregistruotus valstybinės žemės sklypus ir jų naudotojus;
	kai pateikiami patikslinti Nekilnojamojo turto registro duomenys apie nuomojamus valstybinės žemės sklypus ir jų nuomininkus, arba mokesčių mokėtojas kreipiasi pats ir pateikia juridinę galią turinčius dokumentus, patikslinančius pirminėje deklaracijoje įrašytus duomenis. Prašymai bei atitinkami dokumentai dėl valstybinės žemės nuomos mokesčio perskaičiavimo pateikiami Savivaldybės administracijai. 
.	Fizinių ir juridinių asmenų valstybinės žemės nuomos mokesčio deklaracijos gali būti tikslinamos penkerius praėjusius kalendorinius metus pradedant skaičiuoti nuo metų, buvusių prieš tuos kalendorinius metus, kuriais deklaracija tikslinama.

 SKYRIUS


.	Savivaldybės taryba savo biudžeto sąskaita turi teisę valstybinės žemės nuomininkams (naudotojams) suteikti nuomos mokesčio lengvatą arba visai nuo jo atleisti. 
.	Jeigu lengvata taikoma asmenims, sulaukusiems senatvės pensijos amžiaus, nustatyto Lietuvos Respublikos valstybinių socialinio draudimo pensijų įstatymu, šie asmenys nustatomi pagal gimimo datos duomenis.
.	Jeigu lengvata taikoma asmenims, kuriems nustatytas 0-40 proc. darbingumo lygis, šie asmenys nustatomi pagal pateiktus neįgalumo pažymėjimo kopijų duomenis.
.	Kai žemės nuomotojai (naudotojai) turi teisę į žemės nuomos mokesčio lengvatą ir turi ne vieną žemės sklypą, taikoma didžiausia lengvata vienam žemės sklypui. Keli žemės sklypai, esantys tos pačios savivaldybės teritorijos vietovėse (vietovėje), kurioms (kuriai) nustatytas vienodas neapmokestinamas žemės sklypo dydis, šiuo atveju laikomi vienu žemės sklypu. Pirmiausiai lengvata pradedama taikyti tam sklypui, kurio apskaičiuotas 1 aro žemės nuomos mokestis būtų didžiausias.
 SKYRIUS


.	Valstybinės žemės nuomos mokesčio mokėtojas privalo laiku ir tiksliai įvykdyti mokestinę prievolę, laiku pranešti apie pasikeitusius mokesčio administravimui reikalingus duomenis. Fiziniai ir juridiniai asmenys nuomos mokestį už išnuomotą ar suteiktą naudotis valstybinę žemę ir vandens telkinius moka:
	už žemės ūkio paskirties žemę, išnuomotą ar suteiktą naudotis pirmą pusmetį – už visus kalendorinius metus;
	už žemės ūkio paskirties žemę, išnuomotą ar suteiktą naudotis antrą pusmetį – nuo kitų kalendorinių metų;
	už ne žemės ūkio paskirties žemę – nuo kito mėnesio po valstybinės žemės nuomos sutarties sudarymo ar suteikimo naudotis;
	pasibaigus (nutraukus) valstybinės žemės nuomos sutarčiai ar suteikimui naudotis žeme, nuomos mokestis nemokamas nuo kito mėnesio po sutarties nutraukimo ar suteikimo naudotis termino pabaigos (nutraukimo);
	jeigu valstybinė žemė naudojama, kai ji užstatyta asmenims nuosavybės teise priklausančiais pastatais ir statiniais, o valstybinės žemės nuomos sutartis nesudaryta – nuo kito (artimiausio) mėnesio po turto įsigijimo.
.	Asmenys, paveldėję mirusio nuomininko (naudotojo) turtą ir teisę į valstybinės žemės nuomą, privalo vykdyti su nuoma susijusias mokestines prievoles. Apie valstybinės žemės naudojimo teisių perėmimą informuoja NŽT Utenos skyrius.
.	Tais atvejais, kai įmonė įsigyja nekilnojamąjį turtą iš kitos įmonės, kuri valstybine žeme naudojosi, nesudariusi valstybinės žemės nuomos sutarties, nekilnojamąjį turtą įsigijusi įmonė, kaip valstybinės žemės naudotoja, nuomos mokestį turi pradėti mokėti nuo kito mėnesio po nekilnojamojo turto pirkimo sutarties sudarymo pagal turimus žemės sklypo duomenis iki tol, kol bus sudaryta valstybinės žemės nuomos sutartis.
.	Kai nekilnojamasis turtas yra įsigyjamas iš įmonės, kuri yra sudariusi valstybinės žemės nuomos sutartį, nekilnojamąjį turtą įsigijusi įmonė turi sudaryti naują valstybinės žemės nuomos sutartį ir įregistruoti VĮ Registrų centre. Iki naujos valstybinės žemės nuomos sutarties sudarymo nuomos mokestį turi mokėti nekilnojamąjį turtą įsigijusi įmonė nuo kito mėnesio po nekilnojamojo turto pirkimo sutarties sudarymo.
.	Fiziniai ir juridiniai asmenys valstybinės žemės nuomos mokestį iki kalendorinių metų lapkričio 15 dienos sumoka į Savivaldybės administracijos nurodytą surenkamąją žemės nuomos mokesčio sąskaitą pagal šiuos mokėjimo nurodymo rekvizitus:
	Gavėjas – Utenos rajono savivaldybės administracija;
	Gavėjo kodas – 188710442;
	Gavėjo bankas – AB Šiaulių bankas (banko kodas 71811);
	Gavėjo sąskaita – Nr. LT83 7181 1000 0213 0796;
	Įmokų kodai: juridinių asmenų žemės nuomos mokestis – 3121; fizinių asmenų žemės nuomos mokestis – 3111; juridinių asmenų įmokos kodas delspinigiams – 3123; fizinių asmenų įmokos kodas delspinigiams – 3113. 
.	Valstybinės žemės nuomos mokesčio mokėtojai žemės nuomos mokestį į Savivaldybės administracijos surenkamąją sąskaitą gali sumokėti:
	bankų įstaigose arba naudodamiesi elektronine bankininkyste;
	pašto įstaigose; 
	prekybos centrų kasose;
	per įmokų surinkimo paslaugas teikiančius asmenis.
.	Už įmokos priėmimą valstybinės žemės nuomos mokesčio mokėtojas moka pagal banko, pašto ar įmokų surinkimo paslaugas teikiančių asmenų nustatytus tarifus.
.	Valstybinės žemės nuomos mokesčio surinkėjai perveda bendrą tam tikro laikotarpio surinktų nuomos mokesčio įmokų sumą, duomenis apie atskirus mokesčių mokėtojus pateikdami elektroniniu būdu.
.	Banko išrašų bei mokėjimų kvitų duomenys integruojami į UAB „Nevda“ valstybinės žemės nuomos mokesčio apskaičiavimo programą MoRIS. 
.	Nuomos mokesčio apskaitos dokumentai yra rengiami pagal banko pateiktus duomenis ir UAB „Nevda“ valstybinės žemės nuomos mokesčio apskaičiavimo programos MoRis duomenis bei suvestines ataskaitas.
.	Nuomos mokesčio už valstybinę žemę įplaukų apskaitą tvarko Savivaldybės administracija.
.	Laiku nesumokėjus valstybinės žemės nuomos mokesčio arba jo dalies, skaičiuojami 0,02 procento delspinigiai už kiekvieną uždelstą dieną nuo nesumokėtos nuomos mokesčio sumos. Delspinigiai pradedami skaičiuoti kitą dieną po to, kai baigiasi valstybinės žemės nuomos mokesčio sumokėjimo terminas, o baigiami skaičiuoti mokesčio sumokėjimo į Savivaldybės administracijos surenkamąją sąskaitą dieną (įskaitytinai), tačiau ne ilgiau kaip 180 dienų nuo nustatyto nuomos mokesčio sumokėjimo termino pabaigos. 
.	Jeigu žemės nuomos mokestis skaičiuojamas ar perskaičiuojamas ne dėl nuomininko (naudotojo) kaltės, delspinigių skaičiavimas atidedamas 30 kalendorinių dienų nuo deklaracijos patvirtinimo dienos.

 SKYRIUS


.	Valstybinės žemės nuomos mokesčio permoka grąžinama mokesčio mokėtojui per 30 dienų po raštiško prašymo grąžinti permoką gavimo. Permoka mokėjimo pavedimu gali būti grąžinama juridiniams asmenims į jų įmonės sąskaitą, fiziniams asmenims – į jų asmeninę sąskaitą. Prašymas grąžinti mokesčio permoką turi būti pateiktas iki deklaracijos pateikimo termino kitam mokestiniam laikotarpiui. Nepateikus arba praleidus terminą prašymui pateikti dėl mokesčio permokos grąžinimo, mokesčio permoka įskaitoma į būsimų metų mokestinį laikotarpį. 
.	Valstybinės žemės nuomos mokesčio permoka gali būti grąžinta (įskaityta), jeigu ji susidarė ne anksčiau kaip per einamuosius ir prieš juos einančius penkerius kalendorinius metus.
.	Valstybinės žemės nuomos mokesčio mokėtojo sumokėtos sumos įskaitomos tokia tvarka:
	mokesčio nepriemokų delspinigiai;
	mokesčio nepriemokos;
	mokestis.
.	Nuo valstybinės žemės nuomos mokesčio sumokėjimo termino praėjus 30 kalendorinių dienų, paštu siunčiamas raginimas geruoju sumokėti mokestį ir su juo susijusias sumas per 20 kalendorinių dienų nuo raginimo išsiuntimo dienos. Raginime nurodoma:
	mokesčio administratoriaus pavadinimas;
	raginimo suformavimo data;
	mokesčio mokėtojas, jo identifikavimo numeris;
	nesumokėta nuomos mokesčio suma, priskaičiuoti delspinigiai;
	sąskaita, į kurią turi būti sumokėtas mokestis ir delspinigiai;
	nurodoma pastaba, kad nesumokėjus raginime nurodytų sumų per 20 kalendorinių dienų nuo raginimo išsiuntimo dienos, šios sumos bus išieškomos Lietuvos Respublikos civilinio proceso kodekse nustatyta tvarka.
.	Raginimas sumokėti žemės nuomos mokestį siunčiamas paštu, neregistruotais laiškais. 
.	Raginime per nurodytą laiką mokesčio mokėtojui nesumokėjus valstybinės žemės nuomos mokesčio, Savivaldybės administracija pradeda nuomos mokesčio išieškojimo procedūrą vadovaujantis Lietuvos Respublikos civilinio proceso kodeksu. 
.	Iki einamųjų metų balandžio 15 d. NŽT Utenos skyriui Savivaldybės administracija pateikia asmenų, nevykdančių valstybinės žemės nuomos sutartyse prisiimtų įsipareigojimų, sąrašus dėl tolimesnės jų kontrolės ir Lietuvos Respublikos civilinio kodekso 6.564 straipsnio nuostatos taikymo.
.	Žemės nuomos mokesčio prievolė pasibaigia, kai:
	įvykdoma mokesčio prievolė;
	mokestinė nepriemoka išieškoma priverstinai;
	Savivaldybės tarybos sprendimu mokesčio mokėtojas atleidžiamas nuo mokesčio prievolės vykdymo.
	Savivaldybės administracijos direktoriaus įsakymu mokestinė nepriemoka pripažįstama beviltiška ir nurašoma.

 SKYRIUS


.	Beviltiška pripažįstama ta valstybinės žemės nuomos mokesčio nepriemoka, kurios neįmanoma išieškoti dėl objektyvių priežasčių arba kurią priverstinai išieškoti netikslinga socialiniu (arba) ekonominiu požiūriu, kai:
	mokesčio mokėtojas (fizinis asmuo) mirė ir nėra galimybės padengti mokestinės nepriemokos iš mirusio asmens palikimo
	mokesčio mokėtojas (juridinis asmuo) likviduotas, išskyrus įstatymų nustatytus atvejus, kai prievolę turi įvykdyti kiti asmenys;
	netikslinga priverstinai išieškoti mokestinės nepriemokos, kai sunki fizinio asmens ekonominė (socialinė) padėtis: fiziniam asmeniui reikia valstybės paramos (asmuo yra pensinio amžiaus, neįgalus, asmeniui reikalingas gydymas, medicininė profilaktika ir reabilitacija, asmuo yra bedarbis, gauna socialinę pašalpą) arba tokia parama jau teikiama. Šis nepriemokos pripažinimo beviltiška pagrindas taikomas tik mokesčių mokėtojams, kurie yra fiziniai asmenys, arba kai individualių (personalinių) įmonių savininkų ar ūkinių bendrijų narių sunki ekonominė (socialinė) padėtis; 
	priverstinio išieškojimo išlaidos didesnės už mokestinę nepriemoką;
	mokesčio mokėtojo (fizinio asmens) mokestinės nepriemokos suma per penkerius metus neviršija 30 eurų;
	suėjo mokestinės nepriemokos priverstinio išieškojimo senaties terminas.
.	Jeigu vykdant priverstinį išieškojimą nerandama asmens turto ir (ar) lėšų, iš kurių gali būti priverstinai išieškota žemės nuomos mokesčio nepriemoka ar jos dalis pripažįstama beviltiška, kai antstolis Savivaldybės administracijai grąžina Savivaldybės administracijos pateiktą teismo sprendimą dėl skolos priteisimo su žyma, kad išieškojimas negalimas.
.	Žemės nuomos mokesčio nepriemokos pripažįstamos beviltiškomis Savivaldybės administracijos direktoriaus įsakymu.
.	Žemės nuomos mokesčio nepriemoka, pripažinta beviltiška šio Aprašo 51 punkte nurodytais pagrindais, neišieškoma priverstinio išieškojimo būdu. Savivaldybės administracijai nustačius, kad yra galimybė ir tikslinga šiame punkte nurodytą mokestinę nepriemoką ar jos dalį priverstinai išieškoti, jos išieškomos.
.	Jeigu Savivaldybės administracija nustato, kad mokestinė nepriemoka atitinka šio Aprašo 51.4 papunktyje nustatytą pagrindą, t. y. mokestinė nepriemoka yra mažesnė nei priverstinio išieškojimo išlaidos, kurios yra apskaičiuojamos, vadovaujantis priverstinio išieškojimo apmokėjimą reglamentuojančiais teisės aktais, mokestinės nepriemokos priverstinio išieškojimo veiksmai neinicijuojami.
.	Pagal šio Aprašo 51.3 papunktį mokestinė nepriemoka pripažįstama beviltiška, atsižvelgiant į fizinio asmens sunkią ekonominę (socialinę) padėtį: fiziniam asmeniui reikia valstybės paramos (asmuo yra pensinio amžiaus, neįgalusis, asmeniui reikalingas gydymas, medicininė profilaktika ir reabilitacija, asmuo yra bedarbis, gauna socialinę pašalpą) arba tokia parama jau teikiama ir:
	asmens, jo sutuoktinio ir kitų šeimos narių mėnesio pajamos (jų sumos vidurkis per mėnesį einamaisiais metais arba per paskutinius 6 mėnesius, atskaičius išskaičiuotą gyventojų pajamų mokestį, valstybinio socialinio draudimo ir privalomojo sveikatos draudimo įmokas), skaičiuojant vienam šeimos nariui, neviršija 80 proc. minimalios mėnesinės algos dydžio;
	asmuo ir / arba jo sutuoktinis turi ne daugiau kaip vieną būstą, kurio normatyvas yra 60 kv. m būsto naudingojo ploto vienam iš sutuoktinių, pridedant 15 kv. m kitam sutuoktiniui; asmuo ir / arba jo sutuoktinis turi ne daugiau kaip vieną žemės sklypą (žemės sklypas, kuriame yra būstas (statinys), nevertinamas kaip atskiras objektas), kurio normatyvai asmeniui: mieste – 6 arai, miesteliuose ir kaimuose – 25 arai; asmuo ir / arba jo sutuoktinis turi vieną transporto priemonę.
.	Savivaldybės administracija nustačiusi, kad mokestinė nepriemoka atitinka šio Aprašo 51.3 papunktyje nustatytus pagrindus, įvertinusi fizinio asmens prašymą dėl mokestinės nepriemokos pripažinimo beviltiška ir kompetentingų institucijų išduotus dokumentus, patvirtinančius, kad fizinis asmuo arba individualios įmonės savininkas, ūkinės bendrijos narys yra sulaukęs pensinio amžiaus, yra neįgalusis, jam reikalingas gydymas, medicininė profilaktika ir reabilitacija arba kad asmuo yra bedarbis, gauna socialinę pašalpą, dokumentus, kuriuose būtų pateikti duomenys apie asmens ir jo šeimos gaunamas pajamas, turimą turtą (reikalingus dokumentus turi pateikti pats mokesčių mokėtojas), priima sprendimą dėl mokestinės nepriemokos pripažinimo beviltiška.
.	Savivaldybės administracijos direktoriaus įsakymas pripažinti mokestinę nepriemoką beviltiška rengiamas kompetentingų institucijų išduotų dokumentų, patvirtinančių šio Aprašo 51 punkte nurodytus atvejus, pagrindu.
.	Mokestinės nepriemokos pripažintos beviltiškomis nurašomos Savivaldybės administracijos direktoriaus įsakymu.
.	Kai žemės nuomos mokesčio mokėtojo mokestinė nepriemoka pripažįstama beviltiška, beviltiška mokestine nepriemoka taip pat pripažįstami ir nesumokėto mokesčio delspinigiai.
.	Mokesčio mokėtojo mokestinė nepriemoka, pripažinta beviltiška, pasibaigia ir nurašoma iš apskaitos dokumentų, kai Savivaldybės administracijos direktorius priima įsakymą tokią mokestinę nepriemoką nurašyti. 

 SKYRIUS


.	Asmenys, pažeidę šio Aprašo nuostatas, atsako teisės aktų nustatyta tvarka.
.	Ginčai, kylantys dėl šio Aprašo taikymo, sprendžiami Lietuvos Respublikos įstatymų nustatyta tvarka.
.	Šis Aprašas keičiamas, pripažįstamas netekusiu galios Savivaldybės tarybos sprendimu.
________________________

